‘আমি বাংলায় গান গাই’ শিল্পীর শারীরিক অবস্থার অবনতি

কলকাতার এস এস কে এম হাসপাতালে ভর্তি রয়েছেন বরেণ্য গীতিকার সুরকার সঙ্গীতশিল্পী প্রতুল মুখোপাধ্যায়। তার শারীরিক অবস্থার ক্রমশ অবনতি হচ্ছে। ‘আমি বাংলায় গান গাই’ খ্যাত এই শিল্পীর শারীরিক অবস্থার অবনতি হলে মুখ্যমন্ত্রী মমতা বন্দোপাধ্যায় ফোন করে চিকিৎসকদের সঙ্গে কথা বলেন এবং তার স্বাস্থ্যের ব্যাপারে খবর নেন। চিকিৎসা সংক্রান্ত বিষয়ক তিনি খোঁজ নিয়েছেন। মন্ত্রী ইন্দ্রনীল সেন এবং অরূপ বিশ্বাসকে মুখ্যমন্ত্রী হাসপাতালে পাঠিয়েছিলেন।
চলতি বছরের জানুয়ারি মাসের মাঝামাঝি শারীরিক অসুস্থতার কারণে প্রতুলবাবুকে হাসপাতালে ভর্তি করা হয়। তার নাক দিয়ে রক্তক্ষরণ হচ্ছিল। স্নায়ু চিকিৎসক ও অন্যান্য চিকিৎসকেরা পরীক্ষা করে দেখেন। সেই সময় মুখ্যমন্ত্রী মমতা বন্দ্যোপাধ্যায় হাসপাতালে গিয়ে শিল্পীকে দেখে এসেছিলেন। এমনকি তার গলায় ‘বাংলায় গান গাই’ গানটি শুনেও এসেছিলেন। আপাতত তিনি চিকিৎসকদের পর্যবেক্ষণে রয়েছেন।
প্রসঙ্গত, এর আগে শিল্পীর অন্ত্রে একটি অপারেশনের পর হার্ট অ্যাটাক হয়েছিল।এরপর অ্যান্টিবায়োটিক প্রতিরোধই সংক্রমণের শিকার হন প্রতুল। মাত্রাতিরিক্ত সংক্রমনের পাশাপাশি রক্তচাপ ও কম প্রবীণ শিল্পীর। একইসঙ্গে সংক্রমনের প্রভাব পড়েছে কিডনি-ফুসফুসে। রাখা হয়েছে অক্সিজেন সাপোর্টে।নিউামোনিয়াতেও আক্রান্ত হন শিল্পী। আপাতত যথেষ্ট শারীরিক সংকটের মধ্যে রয়েছেন আশীতিপর এই গায়ক। সকলেই তার দ্রুত আরোগ্য কামনা করছেন।